Ieva Žalimaitė

Ieva Žalimaitė (g. 1992 m. Plungėje) – Lietuvos šachmatininkė, Lietuvos moterų šachmatų čempionė (2018 m.), Lietuvos jaunučių šachmatų čempionė (2006 m.),  Lietuvos jaunių (merginų iki 16 metų) šachmatų čempionė (2008 m.), Lie­tu­vos jaunių (mer­gi­nų iki 18 me­tų) grei­tų­jų šach­ma­tų čem­pio­nė (2009 m.).

Biografija 
Baigė Plungės „Saulės“ gimnaziją. 2013-2017 m. Aleksandro Stulginskio universiteto (ASU) Ekonomikos ir vadybos fakulteto absolventė, ASU Šachmatų kultūros centro narė. ASU komandos sudėtyje atstovavo Universitetui Lietuvos studentų šachmatų čempionatuose, SELL studentų žaidynėse.

Šachmatais žaidžia nuo pirmos klasės. Sudomino mama Genovaitė Žalimienė, Plungės visuomeninio šachmatų klubo (VŠK) „Bokštas” direktorė ir trenerė. Šachmatais žaidė ir vyresnioji sesuo Virginija Žalimaitė. 

Pirmasis treneris – Vitalijus Vladas Andriušaitis. Jaunių čempionatui rengė Sigitas Kalvaitis. Plungės sporto mokyklos Šachmatų skyriaus mokinė.  Plungės VŠK klubo "Bokštas" narė. Daugkartinė Pasaulio jaunių šachmatų čempionatų dalyvė (2002, 2004, 2006, 2007, 2010 m.). 2018 metais nugalėjo Lietuvos moterų čempionate, aplenkusi čempionato favoritę, tituluotą kraštietę  Daivą Batytę (WFM), Lietuvos olimpinės moterų rinktinės narę.

Pasiekimai 
 2002 m. Pasaulio jaunių šachmatų čempionatas, Heraklionas (Graikija): 5,5 taškai, 38 vieta tarp 70 dalyvių
 2004 m. Pasaulio jaunių šachmatų čempionatas, Heraklionas (Graikija): 6 taškai, 25 vieta tarp 83 dalyvių
 2006 m. Pasaulio jaunių šachmatų čempionatas, Batumis (Gruzija): 5,5 taškai, 26 vieta tarp 52 dalyvių
 2006 m. Lietuvos jaunučių mergaičių komandinės pirmenybės, 1 vieta
 2006 m. Lietuvos jaunučių čempionatas, 1 vieta
 2006 m. "Baltijos taurė 2006” B turnyras, 1 vieta 
 2007 m. Lietuvos jaunių G18 čempionatas, 2 vieta
 2007 m. Pasaulio jaunių šachmatų čempionatas, Kemeras (Antalijos provincija, Turkija): 5,5 taškai, 44 vieta tarp 76 dalyvių
 2008 m. Lietuvos jaunių M16 čempionatas, 1 vieta
 2008 m. Europos jaunių šachmatų čempionatas, Herceg Novis (Juodkalnija): 4,5 taškai, 38 vieta tarp 73 dalyvių
 2009 m. Lietuvos jaunių M18 čempionatas, 4 vieta
 2009 m. Lietuvos jaunių BM18 greitųjų čempionatas: bendroje įskaitoje - 3 vieta, merginų įskaitoje - 1 vieta
 2009 m. Lietuvos jaunių merginų komandinės pirmenybės: 3 vieta (su komanda "Plungė”: I. Žalimaitė, M. Narmontaitė, L. Grigaitytė)
 2009 m. Lietuvos mokinių Olimpinio festivalio finalinės varžybos, 2 vieta (su Plungės "Saulės” gimnazijos komanda: Vaidas Šetkauskas (1 gc kl.), Andrius Rimeikis (2 gc kl.), Lukas Jonkus (1 gd kl.), Ieva Žalimaitė (1 gd kl.)
 2009 m. Europos jaunių šachmatų čempionatas, Fermas (Italija): 3,5 taškai, 43 vieta tarp 5 dalyvių
 2010 m. Lietuvos jaunių merginų iki 18 m. čempionatas, 1 vieta
 2010 m. Lietuvos jaunių iki 18 m. greitųjų čempionatas, 4 vieta
 2010 m. Lietuvos jaunių merginų M18 komandinės pirmenybės: 1 vieta, su komanda "Plungė” (I.Žalimaitė, M.Narmontaitė, A.Armonavičiūtė)
 2010 m. Pasaulio jaunių šachmatų čempionatas, Porto Karras (Sitonija, Graikija): 4,5 taškai, 53 vieta tarp 72 dalyvių
 2011 m. Plungės rajono bendrojo lavinimo mokyklų mokinių šaškių varžybos, 1 vieta (tarp 5-12 klasių mokinių su „Saulės“ gimnazijos komanda: Ieva Žalimaitė, Andrius Rimeikis, Lukas Jonkus, Vaidas Šetkauskas; mokytoja – Laima Platakienė)
 2012 m. Lietuvos studentų greitųjų šachmatų čempionatas, Mykolo Romerio universitetas (Vilnius): 2 vieta (individualioje  įskaitoje tarp moterų)
 2013 m. Gegužės 24-26 d. XXIX SELL studentų žaidynės, Ryga (Latvija): 4 vieta komandinėje įskaitoje su ASU komanda: Ieva Žalimaitė (EVF), Kęstutis Vasylius (EVF), Martynas Antanaitis (EVF)
 2014 metų XXX SELL studentų žaidynės, Tartu (Estija): 3 vieta komandinėse varžybose (su ASU komanda), 3 vieta Asmeninėse varžybose 
 2015 m. Gegužės 15-17 d.  XXXI SELL studentų žaidynės, Kaunas:  6 vieta (komandinėje šachmatų rungtyje su ASU komanda), 4 vieta (kartu su MRU atstove Individualioje moterų šachmatų įskaitoje)
 2015 m. Lietuvos moterų šachmatų čempionatas, 14 vieta (tarp 26 dalyvių)
 2015 m. Šachmatų turnyras Valentinui Partikui atminti, ASU Šachmatų kultūros centras: 1 vieta (tarp moterų)
 2015 m. Šachmatų turnyras Kovo 11-osios dienai paminėti: 5 taškai, 1 vieta (tarp moterų)
 2015 m. Balandžio 17 d. ASU  Atviras šachmatų turnyras, 3 vieta
 2018 m. Lietuvos moterų šachmatų čempionatas, 1 vieta (5½ tšk.)

Šaltiniai 

Lietuvos šachmatininkai